rlitschk/wikidir huggingface dataset:
Hans van Helden (* 27. April 1948 in Almkerk) ist en ehmalger nedderlannsch Iesflinklöper. Dör Heirat kreeg he Anfang vun de 1980er Johren de franzöösch Staatsbörgerschap un gung af dor för Frankriek an den Start. He weer aktiv in de Johren 1973 bit 1988. Glieks in sien eerst Johr kunn he bi de Mehrkampmeesterschapen in de Nedderlannen den 3. Platz belegen un bi de Europäisch Mehrkampmeesterschapen wunn he sogor de Sülvermedaille. 1976 und 1977 wunn he de nedderlannsch Meesterschapen un bi de Olympisch Spelen 1976 keem he över 1.500 m, 5.000 m un 10.000 m jeweils up den darten Platz, en Platz, de he ok bi de Weltmeesterschaften in’ Mehrkamp schaff. In 1976 hett he ok noch twee Weltrekorden över 1.500 m un 5.000 m. Dornah weer dat aber mit grooten Spood aber ok vörbi, ok wenn he dornah noch bit 1988 an mehreren Europa- un Weltmeesterschapen un noch an twee Olympisch Spelen deelnehm, wobi he 1984 noch mal up Platz 4 över 1.500 m keem. SkateResults.com Hans van Helden bi Akateresults.com (engelsch) SportStatistieken.nl van Helden up Sportstatistieken (nedderlannsch)
(14) Irene is en Asteroid ut de Hööftgördel, de an’n 19. Mai 1851 vun de engelsch Astronom John Russell Hind in London opdeckt wurrn is. De afsolute Helligkeit bedrocht 6,3 De Naam leit sück vun de Hore Eirene a, de in de Greeksch Mythologie de Verkörperung vun den Freeden dorstell. Mit en Dörmeter vun 182 Kilometern hörrt Irene to de gröttere Asteroiden vun den Hööftgördel. He hett en silikatriek Böverflach un wurrd de Grupp vun de S-Typ Asteroiden toordnt. http://spiff.rit.edu/richmond/parallax/phot/LCSUMPUB.TXT |title=Asteroid Lightcurve Data File, Updated March 1, 2001 |format=TXT |date= |accessdate=2010-06-19
Eugene Valentino „Gene“ Cherico (* 15. April 1935 in Buffalo, New York; † 12. August 1994 in Santa Monica, Kalifornien) weer en US-amerikaansch Jazz-Bassist. Cherico fung an as Slagtüüchspeler, wessel aber denn up den Bass, as he dat Speel up dat Instrument as Therapie vun en Verletzung dör en Iesenbahnunfall während sien Militärtiet lernt hett. He studeer an dat Berklee College of Music in Boston, wo he de Pianistin Toshiko Akiyoshi kennenlernt hett, mit de he dornah faken tosommenarbeit hett, so bi hör Birdland-Upträe 1961 mit Charlie Mariano un hör Candid-Album Toshiko-Mariano Quartet. He speel denn van 1957 bit 1959 in de Band vun Herb Pomeroy. In de 1960er Johren hett he ünner annern mit Gary Burton, Paul Desmond/Jim Hall, Maynard Ferguson, Red Norvo, Benny Goodman, George Shearing, Stan Getz (Getz/Gilberto, 1964 un Nobody Else But Me, 1965), Peggy Lee, Carmen McRae un Peter Nero (1966–1970) arbeit. In de 1970er Johren gung he mit Frank Sinatra un Nancy Wilson up Tournee, hett mit Frank Strazzeri (1973, 1975), Louie Bellson, Lew Tabackin, Gerry Mulligan (1974), un Akiyoshi arbeit. Ansonsten weer he vör allen as Studiomusiker in Los Angeles un ok as Komponist tätig; so schreev he Deelen vun de Filmmusik vun
Delbert Thomas Lamb (* 22. Oktober 1914 in Milwaukee, Wisconsin; † 25. September 2010 in Franklin, Wisconsin) weer en US-amerikaansch Iesflinklöper, de up de Sprintstrecke an meesten Spood harr. Bi de Olympisch Winterspelen 1936 in Garmisch-Partenkirchen keem he över 500 m up den 5. Platz, 1948 in St. Moritz wurr he över de glieker Streck sösst. 1969 wurr he in de National Speedskating Hall of Fame upnommen. Bericht över sien twee Olympiadeelnahmen (engelsch) Delbert Lamb in de Datenbank vun Sports-Reference.com (engelsch) Milwaukee speedskater followed his dream to '36, '48 Olympics
Dietrich Stobbe (* 25. März 1938 in Weepers, Ostpreußen; † 19. Februar 2011) weer en düütsch Politiker (SPD). De Politikwetenschapler weer van 1977 bit 1981 Regeeren Börgermeester vun Berlin. Nah dat Abitur 1958 aan dat Athenaeum in Stood hett Stobbe Politikwetenschap an de Düütsche Hoochschool för Politik un an de Free Universität Berlin studeert un dor denn 1962 as Diplom-Politoloog afslooten. Dornah weer he Verwaltensanstellter. Af 1991 weer he in leiten Funkschoon bi en Beraderünnernehmen. Stobbe weer verheiraadt un harr twee Söhns ut en eerst Ehe. Van 1960 bit to sien Dood weer Stobbe Liddmaat vun de SPD. Van 1979 bit 1981 weer he SPD Landsvörsitter in West-Berlin. Van 1977 bit 1982 hörr he den Bundsvörstand vun de SPD an. Van 1963 bts 1966 weer Stobbe Persöönlich Referent vun den Senator för Jöögd un Sport, Kurt Neubauer (SPD). 1967 wurr he Liddmaat vun dat Afordentenhuus vun Berlin. Dree Maand later weer Stobbe Parlamentarisch Geschäftsführer vun de SPD-Fraktschoon un af 1970 deren stellvertreden Vörsitter. 1973 wurr he in den Senat vun den Regeeren Börgermeester Klaus Schütz as Senator för Bundsangelegenheiten un Bevollmächtigter vun dat Land Berlin bi den Bund beropen. An’ 2. Mai 1977 wurr he denn Nahfolger vun Schütz as
Johannes ("Jan") Daniel de Natris (* 13. November 1895 in Amsterdam; † 16. September 1972 in Amsterdam) weer en nedderlannsch Footballspeler, de sien Land bi de Olympisch Spelen 1920 in Antwerpen as ok 1924 in Paris, vertreden hett. Dorbi kunn he 1920 mit de nedderlannsch Mannschap de Bronzemedaille winnen, ok wenn he in dat entscheedend Speel gar nich mehr dorbi weer, wiel he nah en Verletzung vörtied nah Huus schickt wurrn is. He hett insgesamt 23 Lännerspelen in de 1920er Johren makt. He speel för Ajax Amsterdam, Vitesse Arnheim un De Spartaan. 1929 hett he sien Karriere beend. Nedderlannsch Olympisch Komittee
Tremolo betekent Tremolo, en musikaalsche Vördragsangaav, Tremolo, en mechaansch Bodeel bi Gitarren, Tremolo, en akustischen Klangeffekt bi de Quetschkommood. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Blackout betekent Utsetter, dat batse kumplette Verseggen vun en Tostand, Ohnmachtsspeel, Speel ünner Levensgefohr, dat vun junge Lüüd speelt warrt, The Blackout, Musikgrupp ut Süüdwales, Blackout, Musikalbum vun de Scorpions, Blackout, Musikalbum vun Britney Spears, Blackout, Musikalbum vun de Rappers Bizzy Montana un Chakuza, Blackout, Feernsehfilm ut dat Johr 1985, The Blackout, Film ut dat Johr 1997, Blackout, Film ut dat Johr 2007. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Leo VI. (* in Rom; † wohrschienlich Februar 929) weer in dat Johr 928 för söben Maand un en paar Daag Paapst. Sien Naam bedüüd: de Lööw (latiensch). Leo stamm ut en vörnehm röömsch Familie un wurrr, glieks nahdem Johannes X. dör de Senatrix Marozia, de damals de röömsche Politik beherrschen de, afsett wurrn weer, to’n Paapst ernannt. Dat Tietöller is ok as Pornokratie bekannt. Vör sien Ernennung to’n Paapst weer he Kardinalpresbyter vun Santa Susanna in Rom. Ut sien Pontifikat sünd lediglich Maßnahmen överleefert, de de Metropolitanrechte vun Split in Dalmatien un Kroatien bedrapen. Sien Nahfolger wurr Stephan VII. Zur der päpstlichen Pornokratie unter besonderer Berücksichtigung Marozias vun Peter de Rosa Leo VI. in dat Biographisch-Bibliographisches Kirchenlexikon Personennamendatei
Johann Christian Ludwig Abeille (* 20. Februar 1761 in Bayreuth; † 2. März 1838 in Stuttgart) weer en düütsch Pianist un Komponist. Boren as Söhn vun en fürstlich Kamerdeeners kreeg Abeille sien musikalisch Utbillen bi Antonio Boroni, Ferdinando Mazzanti un Johann Gottlieb Sämann an de Karlsschool in Stuttgart. 1782 wurr he dor Liddmaat vun de Hoffmusik, 1802 Nahfolger vun Johann Rudolf Zumsteeg as Konzertmeester in Stuttgart un 1815 Hofforganist, bit he 1832 in den Ruhstand gung. Abeille schreev Klavier-, Kamer- un Gesangsmusiken as ok de Singspelen Amor und Psyche un Peter und Aennchen. Amor und Psyche, Singspeel 4 Akten. Libretto: Franz Karl Hiemer. Oorupführen: 18. Januar 1800 Stuttgart, Hofftheater Der Hausmeister, Singspeel 2 Akten. Oorupführen: 1805 Stuttgart Peter und Aennchen, Singspeel 2 Akten. Libretto: Franz Karl Hiemer, nah Charles Simon Favart Annette et Lubin. 29. September 1809 Ludwigsburg Fantaisie för Klaveer op. 4 Konzert för Klaveeer 4-hännig & Orchester op.6 Sonate för Klaveer to veer Hannen op. 22 Der Aschermittwoch op. 11 Die entschlafene Liebe, Lied [ADB:Abeille, Ludwig] |Rochus von Liliencron to Ludwig Abeille in Allgemeine Deutsche Biographie (ADB). Band 1, Duncker & Humblot, Leipzig 1875, S. 7 f. Abeille in de Katalog vun de Deutsche Nationalbibliothek Indrääg to Johann
Dierk Anton Witte (in all Urkunnen blot man Dietrich Anton Witte; * 3. März 1667 in Veern; † 15. Februar 1742 in Imßen, Land Wusten) weer en lutherschen Pastor, Proovst un Frund un Kenner vun de Freesche Spraak. He keem an'n 3. Juni 1694 na Imßen an de Bartelmees-Kark un is dor bleven bit up sien Dood. Sunnerlich for dat Wusterfreesch is he wichtig, vunwegen datt he een vun blot man twee Wöerlisten verfaat' hett, de dat in düsse Spraken hüdigendags noch gifft. Düsse List is mit de Hand schreven un liggt hüdigendags in de Königliche Bibliothek in Kopenhagen. Vunwegen datt sien Pastorenhuus 1715 afbrennt is, is an to nehmen, datt de List eerst later schreven wurrn is. In Weddewarden geev dat um 1740 rum noch en poor ole Lüde, de Freesch mit'nanner snacken döen. Witte weer as Pastor vun Imßen ok for Weddewarden tostännig. He hett dor denn en lüttjet Freeschet Wöerbook tohopenstellt un harr sik ok vornahmen, en freesche Grammatik to schrieven. Um 1770 rum weern düsse Collectanea verlaren gahn un numms wüss, wo se afbleven weern. De Wöerlist (dat „Wöerbook“) düker eerst gegen 1900 wedder up, as dat in de Bökeree in Kopenhagen funnen wurrn is. Dierk
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | 90er v. Chr. | ► ◄◄ | ◄ | 125 v. Chr. | 124 v. Chr. | 123 v. Chr. | 122 v. Chr. | 121 v. Chr. | 120 v. Chr. | 119 v. Chr. | 118 v. Chr. | 117 v. Chr. | ► | ►► Gaius Sempronius Gracchus, röömschen Volkstribun (* 153 v. Chr.)
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | 90er v. Chr. | ► ◄◄ | ◄ | 126 v. Chr. | 125 v. Chr. | 124 v. Chr. | 123 v. Chr. | 122 v. Chr. | 121 v. Chr. | 120 v. Chr. | 119 v. Chr. | 118 v. Chr. | ► | ►► De Römers grünnt in Gallien Aquae Sextiae (Aix-en-Provence).
De List vun Wusterfreesche Wöör (Kopenhagensche Handschrift) is en List mit Wöör ut de Wusterfreesche Spraak, de annernvorsik utsturven is. De annere, veel grottere List, harr al 1688 Paster Lüder Westing in Wremen tohopen sammelt. Um 1900 rum dükert in de Königliche Bibliothek in Kopenhagen en tweete List mit wusterfreesche Wöör up. Unner de Overschrift Einige Wurst Friesische Wörter staht dor up 15 Quart-Sieten 135 Wöör na dat Alphabet in'e Reege. Düsse List is 1798 an de Königliche Bibliothek in Kopenhagen kamen. Gegen de List vun Lüder Westing over staht hier noch mol 65 nee Wöör in. Sunnerlich bedüdend is denn avers doch man, datt in düsse List de eenzigste ganze Satz steiht, de up Wusterfreesch up us tokamen is: „Kma wit hart ick will di wit tell“ Up Platt heet dat: „Komm her, ik will di wat vertellen“ Tohopen sammelt hett düsse List wohrschienlich de Proovst Dierk Anton Witte ut Imßen, de 1694 an de Bartelmees-Kark in Imßen keem un an'n 15. Februar 1742 to Imßen sturven is. He bringt up siene List dat freesche Woort un denn dat hoochdüütsche Woort, wat dat oversett bedüen deit. Hier warrt denn avers dat plattdüütsche Woort gegen dat freesche over stellt: Agh:
Dit Woort hett noch annere Bedüden: kiek dorför ünner Hahl (Mehrdüdig Begreep). Hahl is en Deel von de Stadt Stood in Neddersassen, de twüschen de Binnenstadt un Haddörp liggt. Hahl liggt twischen de Nedderelvbahn von Horborg na Cuxhoben in’n Noorden, de Bremervörer Straat in’n Oosten un Süüdoosten, de Bundsstraat 73 in’n Süden un den Haddörper Grenzweg in’n Westen. Haddörp in’n Westen un Wiepenkathen in’n Süden sünd all beid so bi een Kilometer von Hahl weg. De Binnenstadt von Stood liggt so 2,5 km na’n Oosten. Dat Water ut dat Rebeed flütt in’n Noorden över de Landwehr na de Haschenfleter Wettern af. Jüst as Haddörp un Wiepenkathen weer Hahl toeerst bloot en enkelt Buurhoff. Disse Hoff weer dor, wo nu de Krüzung von de Bundsstraten 73 un 74 is. 1848 harr Hahl man fiev Hüüs un 20 Inwahners. Dat hett sik ok bet in de Tied von’n Tweten Weltkrieg nich ännert. To de Tied weren dat de Hööv von Konerding, Peters un Ropers, dat Gasthuus Grüner Wald un dat Goodshuus von dat Good Hahl. De Hüüs in Hahl sünd vör allen in de Johren 1950 un 1960 boot worrn in de Siedlungsbowies von de Tied. In’n westen Deel von Hahl höört
Hahl betekent Hahl, Stadtdeel von de Stadt Stood in’n Landkreis Stood, Neddersassen. Hahl is de Familiennaam von Albert Hahl (1868–1945), düütschen Koloniaalbeamten un Guvernör, Bernhard Müller-Hahl (1918–1985), düütschen Politiker, Hans Hahl (* 1906), düütschen Weertschopsfunkschonär, Lothar Hahl (1912–1941), düütschen Archäoloog, Nadine Hahl (* 1978), düütsche Schauspelerin, Nils-Gustav Hahl (1904–1941), finnschen Kunsthistoriker un Ünnernehmer, Riku Hahl (* 1980), finnschen Ieshockeyspeler, Theresa Hahl (* 1989), düütsche Lyrikerin. Kiek ok bi: Haal, Hal. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wiepenkathen is en Dörp in de Gemeen Stood in Neddersassen. Dat hett so bi 4000 Inwahners. Bi Wiepenkathen höört ok de lüttje Oort Parlbarg. De Oort liggt veer Kilometer süüdwesten von de Stoder Binnenstadt an de Bundsstraat 74. De Swing flütt in’n Oosten so bi annerthalv Kilometer weg an Wiepenkathen vörbi. Ut Wiepenkathen gifft dat en Reeg Funnen ut de Vörtied, vör allen en groot Grafffeld ut de Bronztied. Dat hüdige Wiepenkathen dükert 1204 as Wiberkote toeerst in de Oorkunnen op, as Hinnerk V. den Oort tohoop mit Haddörp an dat Klooster St. Marien schenkt hett. 1848 harr dat Dörp 29 Hüüs un 170 Inwahners. 1972 is de Oort bi de Gemeenreform in Neddersassen Deel von de Stadt Stood worrn. Dat Wapen von Wiepenkathen wiest op sülvern Grund en blauen Striepen von baven na ünnen. Op den Striepen liggt en sülvern Fuustkiel. Wiepenkathen is evangeelsch-luthersch präägt un höört to de Karkengemeen von de Markus-Kark in Hahl. Vördem de Karkengemeen 1965 grünnt worrn is, hett Wiepenkathen to dat Kaspel von de Cosmae-Kark in Stood tohöört. Wiepenkathen is Deel von de Stadt Stood, hett aver as Oortschop en egen Oortsraad un Oortsbörgermeester. De Oortsraad hett 15 Maten. Oordsbörgermeester is Horst Deede. De
Groot-Steernbarg (hoochdüütsch Groß Sterneberg) is en Dörp in de Gemeen Hammoh (Samtgemeen Olendörp-Himmelpoorten) in’n Landkreis Stood, Neddersassen. Groot-Steernbarg liggt an de Süüdkant von dat Kedener Moor. Twischen Groot-Steernbarg un Stodermoor liggt de Roodslamm-Deponie von dat AOS-Wark in Bützfleet. Dat Water ut dat Rebeed flütt in’n Noorden över den Borgbeekkanaal af un in’n Oosten över de Haschenfleter Wettern. In Groot-Steernbarg gifft dat Hünengräver ut de Vörtied, de Stellbargen. De Oort sülvs is aver eerst 1892 as Moorkolonie op 742 Hektar un as Stratendörp grünnt worrn. Dat hett toeerst Hoochmoor heten, un 1905 sien hüdigen Naam kregen. De Stellbargen sünd ok eerst 1913 ut dat Moor opdükert, as dat entwässerte Moor tohoopsackt is. De Boden is in de eerste 14 Johr na 1892 üm 2,95 Meter sackt. An’n 1. Oktober 1938 is de Hoff Lütt-Villah, de vörher to de Gemeen Eenstellige Hööv tohöört hett, Deel von de Gemeen Groot-Steernbarg worrn. Siet de Gemeenreform in Neddersassen 1972 is Groot-Steernbarg Deel von de Gemeen Hammoh. An’n 10. Juli 1984 is in Groot-Steernbarg en F-104 Starfighter von de Bundswehr mit en utfullen Motoor dalkamen un in en Buurhuus stört. Dree Lüüd sünd dorbi doodbleven un twee Lüüd sünd swoor verletzt worrn. Den Piloot is nix
Ohrensmoor is en Dörp in de Gemeen Ohlers in’n Landkreis Stood, Neddersassen. De Oort deelt sik op in Ohrensmoor-West, -Oost un -Noord (Depenrehmen un Lütt Ohlers). De Oort liggt op de Stoder Geest. Dat Water ut dat Rebeed flütt in’n Westen över de Au un in’n Oosten över de Ramm af. In’n Noorden von Ohrensmoor liggt dat Naturschuulrebeed Braken, Harslah, Kahl un Wild Moor. De Naveröörd sünd Harsfeld in’n Noorden, Griemshorst, Kommerbusch un Remnoh in’n Noordoosten, Wiegersen un Woonst in’n Süüdoosten, Lütt Wangersen un Ohrenswohl in’n Süüdwesten, Klethen un Ohlers in’n Westen un Hollenbeek in’n Noordwesten. Ohrensmoor is 1803 von’n hannöverschen König Georg III. as Moorkolonie mit 21 Siedlersteden mit 20 Morgen un een Schoolsteed mit teihn Morgen grünnt worrn. To de Tied harrn Klethen un Ohrenswohl Stried hatt üm den Ünnerholt för de Landstraat. De güng dor op en Damm an’t Moor langs un harr veel Utbeterarbeiden nödig. Nadem de findörpschen Moorkolonien in’t Düvelsmoor good anlopen weren, wullen se hier nu ok en Moorkolonie anleggen, de denn ok de Utbeterarbeiden an de Straat övernehmen schull. De eersten Meetarbeiden sünd 1795 daan worrn, de eersten Lüüd sünd denn 1803 optrocken un 1814 weer dat Ganze denn afslaten. Vör 1885 weer
Ohrenswohl is en Dörp in de Gemeen Ohlers in’n Landkreis Stood, Neddersassen. Vör 1885 weer dat Dörp in de Böörd Ohlers binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. In’n Eersten Weltkrieg sünd teihn Soldaten ut Ohrenswohl fullen oder vermisst un in’n Tweten 44. Von 1967 bet to’n 1. Juli 1972 weer de Oort Liddmaat von de Samtgemeen Ohlers. An’n 1. Juli 1972 keem Ohrenswohl mit de Gemeenreform in Neddersassen to de Gemeen Ohlers. An’n 5. Juli 1988 is en Fleger von’n Typ RF-4E Phantom von dat Aufklärungsgeschwader 52 von de Bundswehr bi Ohrenswohl afstört. De Piloten hebbt sik mit’n Sleudersitz reddt. Ohrenswohl is evangeelsch-luthersch präägt un höört to dat Kaspel Ohlers. För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört. En Denkmaal för de Fullenen ut de twee Weltkrieg’ steiht op’n Karkhoff. De Freewillige Füürwehr Ohrenswohl is 1935 grünnt worrn. Dör Ohrenswohl löppt de Landsstraat 127, de in’n Noordoosten över Obbens na Buxthu an de Bundsstraat 73 föhrt un in’n Süüdwesten na Wangersen un von dor as L 124 wieder na Heeßel
Helmut Ringelmann (* 4. September 1926 in München; † 20. Februar 2011 in Grünwald) weer en düütsch Filmproduzent. Ringelmann hett nah sien Abitur in Frankfort an’n Main en Schauspeelutbillen bi Martin Held makt. 1949 wurr he Regieassistent bi Heinz Hilpert. Af Midden vun de 1950er Johren weer Ringelmann Upnahmeleiter un Produktschoonsleiter, to’n Bispeel 1957 in Stanley Kubrick sien Film Wege zum Ruhm. Ringelmann wurr to’n Anfang vun de 1960er Johren geschäftsführend Produzent vun de Firma Intertel un fung an för eerste Feernsehreegen för dat ZDF to entwickeln un to produzeeren (t. B. Das Kriminalmuseum un Die fünfte Kolonne). 1967 hett he sien Produktschonsfirma Neue Münchner Fernsehproduktion un later de Telenova grünnd. To sein spoodrieksten produzeerten Krimiserien hörrn Der Kommissar mit Erik Ode (1968–1976), Derrick mit Horst Tappert (1974–1998) un af 1977 Der Alte (to’n Anfang mit Siegfried Lowitz, later mit Rolf Schimpf, dornah mit Walter Kreye). Van 1986 bit to sien Dood weer he mit de Schauspelerin Evelyn Opela verheiraadt. Helmut Ringelmann in de Internet Movie Database (engelsch) Ich bekenne: Ich bin Perfektionist. Interview mit Helmut Ringelmann 1995, Togreep 22.02.2011 Krimi-Produzent Helmut Ringelmann gestorben, Togreep 22.02.2011 http://www.welt.de/fernsehen/article12615258/Derrick-Produzent-Helmut-Ringelmann-gestorben.html
Lüder Westing (* in Lüümborg; † wohrschienlich 1719 in Lüümborg) is en lutherschen Paster. He is bekannt sunnerlich vunwegen siene List vun wusterfreesche Wöör, de he in dat Johr 1688 an den Secretarius vun dat königliche sweedsche Konsistorium, Dierk vun Stood, na Stood henstüert hett. Westing is boren in Lüümborg. 1675 is he na dat Land Wusten kamen un dor toeerst veer Johre lang Paster an de Marien-Kark in Mulsen ween. 1679 keem he na Wremen. 1695 is he na siene Vaderstadt Lüümborg, an de Johanneskarken beropen wurrn. An’n 31. Januar 1696 hett he dor sien Deenst anträen. An’n 24. Juli 1686 weer Karkenvisitatschoon in de Bartelmees-Kark in Imßen. Mank de Lüde vun dat königlich-sweedsche Konsistorium in Stood, de dor anreist sund, weer ok Dierk vun Stood, de Secretarius. He nömm sik sülms en „Philoglotos“ un hett Lust an de Spraakwetenschop harrt. He harr to hören kregen, datt in dat Land Wusten noch Freesch snackt warrt. Nu höör he sik dor mol um un he kreeg vun de doren Pastoren vertellt, datt bi de Fresen de Lieken up Freesch afdankt weert. Wohrschienlich hett he bi düsse Gelegenheit Paster Lüder Westing fraagt, of de nich en List mit freesche Wöör tohopenstellen
Traute Römisch (* in Buxthu) is en Schrieversche, Schauspelerin un Singerin. Römisch leevt nu in Hameln. 2006 hett se tohoop mit Andy Mokrus den Bad-Bemsen-Pries kregen. Ok för Hör mal ’n beten to hett se veel opnahmen. Wunnertüten. Nee Wulmsdörp 2005, CD Sommertiet. ABC-Roxxon-Medienservice, Hameln 2007, CD Dor muttst du dörch! Jung, Kiel 2008, CD, ISBN 978-3-89882-100-1 Traute Römisch in de Datenbank Die niederdeutsche Literatur (hoogdüütsch)
Imbeek is en Dörp in de Gemeen Buxthu in’n Landkreis Stood, Neddersassen. Imbeek liggt op de Geest (Stoder Geest). Na Noorden slütt sik Moor an, dat to dat Siedland von de Maschen von Oolland höört. De Naveröörd sünd Rübk un Vosshusen in’n Noordoosten, Öbergünn un Ketzendörp in’n Oosten, Arsdörp un Ilsdörp in’n Süüdoosten, Grauen, de Rühmannshoff un Podendörp in’n Süden, Mesborg, Doans un Pippens in’n Süüdwesten, Ottens in’n Westen, Eindörp un Buxthu in’n Noordwesten. De Oort kummt 1197 toeerst in de Oorkunnen vör. Bi’n Russenbarg in de Feldmark von Imbeek gifft dat en Grafffeld ut de Sassentied. Imbeek leeg vör 1859 in de Huusvaagdie Mesborg von’t Amt Mesborg, denn bet 1885 in’t Amt Töst un weer na 1885 Deel von’n Kreis Horborg un von 1932 af an Landkreis Horborg. An’n 1. Juli 1972 keem Imbeek mit de Gemeenreform in Neddersassen to de Gemeen Buxthu un is gliektiedig von’n Landkreis Horborg an’n Landkreis Stood kamen. Imbeek is evangeelsch-luthersch präägt un höört to dat Kaspel von de Nicolai-Kark in Ilsdörp. För de Kathoolschen is de St.-Maria-Kark in Buxthu tostännig. De Freewillige Füürwehr Imbeek is 1904 grünnt worrn. Imbeek liggt an de Kreisstraat 73 un is dor över na Süden mit Mesborg verbunnen.
De Christlich-Soziale Union in Bayern e.V. (kort: CSU) is en christlich-konservative politische Partei in Bayern. Op Bundseven billt de CSU en Frakschoonsgemeenschop mit ehr Süsterpartei, de CDU, de opstunns tosamen mit de FDP de Regeeren vun de Bundsrepubliek Düütschland stellt. In Bayern stellt de CSU mit Markus Söder den Ministerpräsident un is hier in en Koalitschoon mit de FDP Bayern. Mit Stand vun’n Dezember 2009 harr de CSU 159.198 Liddmaten mit en Andeel vun ruchweg 18,8 % Fronslüüd. Dormit is de CSU de drüttgröttste Partei in Düütschland. De CSU föhrt mit enige Inschränken de Traditschoon vun de Bayerischen Volkspartei (BVP) wieter, de sik 1918 ut Protest gegen de zentralistische Rieksfinanzreform vun Matthias Erzberger vun de riekswieten Zentrumspartei afsplitt hett un vun doran de bayerischen Sünnerintressen vertreden de. Man, ehr bannig rechtskonservativen un restaurativen Positschonen finnt sik bi de CSU blots noch verenkelt wedder. En annern bedüdenen Ünnerscheed is, dat sik de CSU vun Anfang an ok as Partei för de protestantischen Christen sehn hett, wiel de BVP sik as kathoolsche Partei afgrenzen de, de butendem jede sozialistische Vörstellen radikal aflehnen de. Dorgegen hett dat in de CSU in de Anfangsjohren ok woll Richten hen to sozialistische Ansichten geven (Verstaatlichungen, Boddenreform).